CELEX: 62010TN0247
Language: el
Date: 2010-05-28 00:00:00
Title: Υπόθεση T-247/10: Προσφυγή της 28ης Μαΐου 2010 — medi κατά ΓΕΕΑ

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/48
            
         Προσφυγή της 28ης Μαΐου 2010 — medi κατά ΓΕΕΑ
   (Υπόθεση T-247/10)
   ()
   2010/C 209/72
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: medi GmbH & Co. KG (Bayreuth, Γερμανία) (εκπρόσωποι: D. Terheggen, H. Lindner και T. Kiputh, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Deutsche Medi Präventions GmbH (Düsseldorf, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 16 Μαρτίου 2010 απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 1366/2008-4·
            
         
               —
            
            
               να απορρίψει εξ ολοκλήρου την αίτηση καταχωρίσεως κοινοτικού σήματος υπ’ αριθ. EM 5 089 099·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Deutsche Medi Präventions GmbH
   
      Σήμα προς καταχώριση: λεκτικό σήμα «deutschemedi.de» για υπηρεσίες της κλάσεως 35
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: γερμανικό λεκτικό σήμα «medi.eu» για προϊόντα και υπηρεσίες των κλάσεων 5, 10, 35, 38, 39, 41, 42, 43 και 44· γερμανικό λεκτικό σήμα «medi-Verband» για προϊόντα και υπηρεσίες των κλάσεων 5, 10, 35, 38, 39, 41, 42, 43 και 44· κοινοτικό λεκτικό σήμα «World of medi» για προϊόντα και υπηρεσίες των κλάσεων 3, 5, 10, 35, 41 και 42· γερμανικό εικονιστικό σήμα που περιλαμβάνει τα λεκτικά στοιχεία «medi Ich fühl mich besser» για προϊόντα και υπηρεσίες των κλάσεων 5, 10, 35, 38, 39, 41, 42, 43 και 44· επωνυμία επιχειρήσεως χρησιμοποιούμενη στις εμπορικές συναλλαγές και περιλαμβάνουσα το λεκτικό στοιχείο «medi» για όλα τα προϊόντα και τις υπηρεσίες που καλύπτονται από τα ως άνω σήματα εντός της επικράτειας της Ένωσης
   
      Απόφαση του τμήματος ανακοπών: αποδοχή της ανακοπής
   
      Απόφαση του τμήματος προσφυγών: αποδοχή της προσφυγής και απόρριψη της ανακοπής
   
      Λόγοι ακυρώσεως: παράβαση του άρθρου 8, παράγραφοι 1 και 4, του κανονισμού (ΕΚ) 207/2009 (1), για τον λόγο ότι υφίσταται κίνδυνος συγχύσεως μεταξύ των αντιπαραβαλλόμενων σημάτων και η προσφεύγουσα γνωστοποίησε ότι είναι δικαιούχος επωνυμίας επιχειρήσεως, καθώς και προσβολή του δικαιώματος δικαστικής προστασίας κατά το άρθρο 73 του κανονισμού 207/2009
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).